钦定古今图书集成/明伦汇编/氏族典/第078卷 > 吴淑
## 钦定古今图书集成/明伦汇编/氏族典/第078卷 > 吴淑

按《宋史吴淑传》：“淑字正仪，润州丹阳人。父文正，仕吴
至太子中允。好学，多自缮写书。淑幼俊爽，属文敏速韩熙载、潘佑以文章著名江左，一见淑，深加器重，以
校书郎直内史。江南平，归朝，久不得调，甚穷窘。俄以
近臣延荐，试学士院，授大理评事，预修《太平御览》《太
平广记》《文苑英华》，历太府寺丞、著作佐郎。始置秘阁”，
以本官充校理。尝献九弦琴、《五弦阮颂》，太宗赏其学
问优博，又作《事类赋》百篇以献，诏令注释，淑分注成
三十卷上之。迁水部员外郎。至道二年，兼掌起居舍
人事，预修《太宗实录》。再迁职方员外郎。时诸路所上
《闰年图》，皆仪鸾司掌之，淑上言请纳职方，从之。会诏
诟御戎之策，淑抗疏请用古车战法，上览之，颇嘉其
博学。咸平五年卒，年五十六。子安节、让夷、遵路，皆进
士及第。